
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 250 

8 Φεβρουάριου 2013 


ΑΠΟΦΑΣΕΙ Σ 

Αριθμ. 2049 

Τροποποίηση της υπ' αριθμ. 14813/20.12.2011 (ΦΕΚ Β'3200) 
απόφασης του Υπουργού Αγροτικής Ανάπτυξης και 
Τροφίμων «Λεπτομέρειες Εφαρμογής του Μέτρου 132 
“Συμμετοχή Γεωργών σε συστήματα για την ποιότητα 
τροφίμων” του άξονα 1 “Βελτίωση της Ανταγωνιστι¬ 
κότητας του Τομέα της Γεωργίας και της Δασοκο¬ 
μίας» του προγράμματος Αγροτικής Ανάπτυξης της 
Ελλάδας 2007-2013 “ΑΛΕΞΑΝΔΡΟΣ ΜΠΑΛΤΑΤΖΗΣ” 
(ΠΑΑ), σε ότι αφορά τους ελέγχους και πληρωμή 
των Δικαιούχων». 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Το Ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007-2013» (ΦΕΚ Α7267/3-12-2007) και ιδίως 
του άρθρου 37 αυτού, όπως τροποποιήθηκε και ισχύει. 

2. Την υπ’ αριθμ. 280682/4-5-2009 (ΦΕΚ Β7972/22-5- 

2009) απόφαση του Υπουργού Αγροτικής Ανάπτυξης 
και Τ ροφίμων «Μεταβίβαση στους Γ ενικούς Γ ραμματείς, 
Ειδικό Γ ραμματέα, Προϊσταμένους Γ ενικής Διεύθυνσης, 
Προϊσταμένους Διεύθυνσης και Προϊσταμένους Τμήμα- 
τος της εξουσίας να υπογράφουν με “Εντολή Υπουργού”, 
όπως τροποποιήθηκε με τις υπ’ αριθμ. 261044/27-4-2010 
(ΦΕΚ Β7625/11-5-2010), 271674/10-5-2010 (ΦΕΚ Β7701/25-5- 

2010) , 271726/6-9-2010 (ΦΕΚ Β71400/6-9-2010), 135074/8- 

2- 2011 (ΦΕΚ Β7267/18-2-2011), 155504/18-4-2011 (ΦΕΚ 
Β7859/16-5-2011) και 184/29889/13-3-2012 (ΦΕΚ Β7910/23- 

3- 2012) όμοιες αποφάσεις. 

3. Την υπ’ αριθμ. 10480/22-8-2012 (ΦΕΚ Υ.Ο.Δ.Δ./400/ 
23-8-2012) Κοινή απόφαση του Πρωθυπουργού και της 
Υπουργού Αγροτικής Ανάπτυξης και Τροφίμων με την 
οποία διορίζεται ο Θεοχαρόπουλος Αθανάσιος του Στε¬ 
φάνου στη θέση του Ειδικού Γ ραμματέα του Υπουργείου 
Αγροτικής Ανάπτυξης και Τροφίμων. 

4. Την υπ’ αριθμ. 135073/3-2-2011 (ΦΕΚ Β7315/25-2-2011) 
Κοινή απόφαση των Υπουργών Εσωτερικών, Αποκέ¬ 
ντρωσης και Ηλεκτρονικής Διακυβέρνησης, Οικονομι¬ 
κών, Οικονομίας, Ανταγωνιστικότητας και Ναυτιλίας, 
Αγροτικής Ανάπτυξης και Τροφίμων, περί τροποποίη¬ 
σης της υπ’ αριθμ. 324005/9-9-2008 κοινής υπουργικής 


απόφασης και ειδικότερα το άρθρο 2 με την οποία 
αναδιαρθρώθηκε η Ειδική Υπηρεσία Εφαρμογής ΠΑΑ 
Ανταγωνιστικότητα και της ανατέθηκε η άσκηση μέρους 
των αρμοδιοτήτων της Ειδικής Υπηρεσίας Διαχείρισης 
του Προγράμματος Αγροτική Ανάπτυξη της Ελλάδας 
2007-2013, επιπροσθέτως των αρμοδιοτήτων που ασκεί. 

5. Την υπ’ αριθμ. 8932/22-9-2008 απόφαση του Υπουρ¬ 
γού Αγροτικής Ανάπτυξης και Τροφίμων για τη «Θέ¬ 
σπιση Συστήματος Διαχείρισης και Ελέγχου του Προ¬ 
γράμματος Αγροτικής Ανάπτυξης Ελλάδας 2007-2013» 
(ΦΕΚ Β/2153/16-10-2008), όπως τροποποιήθηκε και ισχύει 
κάθε φορά. 

6. Την υπ’ αριθμ. 1483/5-6-2009 κοινή υπουργική από¬ 
φαση για τον καθορισμό ενισχύσεων και διαδικασιών 
στο πλαίσιο εφαρμογής του Μέτρου 132 «Συμμετοχή 
γεωργών σε συστήματα για την ποιότητα τροφίμων» 
του Άξονα 1 «Βελτίωση της ανταγωνιστικότητας του 
τομέα της γεωργίας και της δασοκομίας» του ΠΑΑ (ΦΕΚ 
Β71201/19-6-2009, ΦΕΚ Β71327/3-7-2009), όπως τροποποι¬ 
ήθηκε με την υπ’ αριθμ. 15064/26-10-2012 κοινή υπουργική 
απόφαση (ΦΕΚ Β73000/12-11-2012) και ισχύει. 

7. Την υπ’ αριθμ. 1720/3-7-2009 υπουργική απόφαση 
λεπτομερειών εφαρμογής του Μέτρου 132 του Αξονα 1 
του ΠΑΑ (ΦΕΚ Β71412/15-7-2009), όπως τροποποιήθηκε 
με τις υπ’ αριθμ. 2133/19-4-2010 (ΦΕΚ Β7561/30-4-2010) 
και 3653/24-9-2010 (ΦΕΚ Β'/1648/15-10-2010) υπουργικές 
αποφάσεις και ισχύει. 

8. Την υπ’ αριθμ. 14813/20-12-2011 υπουργική απόφαση 
λεπτομερειών εφαρμογής του Μέτρου 132 του Αξονα 1 
του ΠΑΑ. σε ότι αφορά τους ελέγχους και την πληρωμή 
των δικαιούχων (ΦΕΚ Β"/3200/30-12-2011). 

9. Την υπ’ αριθμ. 176542/3-8-2011 κοινή υπουργική από¬ 
φαση των Υπουργών Εσωτερικών και Αγροτικής Ανά¬ 
πτυξης και Τροφίμων «Καθορισμός λεπτομερειών εφαρ¬ 
μογής και άσκησης των αρμοδιοτήτων του Ο.Π.Ε.Κ.Ε.Π.Ε. 
ως διαπιστευμένου Οργανισμού Πληρωμών, που έχουν 
ανατεθεί στα Τμήματα Φυτικής και Ζωικής Παραγωγής 
των αρμόδιων Διευθύνσεων των Γ ενικών Διευθύνσεων 
Περιφερειακής Αγροτικής Οικονομίας και Κτηνιατρικής 
των οικείων Περιφερειών του Ν. 3852/2010, στο πλαίσιο 
διαχείρισης του Ε.Γ.Τ.Α.Α., για το Μέτρο 132 του ΠΑΑ 
2007-2013» (ΦΕΚ Β71893/29-8-2011). 

10. Την υπ’ αριθμ. 4941/7-11-2011 κοινή υπουργική από¬ 
φαση των Υπουργών Εσωτερικών, Οικονομικών, Ανά¬ 
πτυξης, Ανταγωνιστικότητας και Ναυτιλίας, Περιβάλλο- 

ντος, Ενέργειας και Κλιματικής Αλλαγής και Αγροτικής 
Ανάπτυξης και Τροφίμων «Σύστημα Δημοσιονομικών 
Διορθώσεων και διαδικασίες ανάκτησης αχρεωστήτως 
ή παρανόμως καταβληθέντων ποσών από Εθνικούς 
ή Κοινοτικούς πόρους, στα πλαίσια του Προγράμμα¬ 
τος Αγροτική Ανάπτυξη της Ελλάδος 2007-2013» (ΦΕΚ 
Β72538/7-11-2011). 

11. Τον Καν. (ΕΚ) 1290/2005 του Συμβουλίου της 21ης 
Ιουνίου 2005 «για τη χρηματοδότηση της κοινής γεωρ¬ 
γικής πολιτικής» καθώς και τους εφαρμοστικούς αυτού, 
όπως ισχύουν κάθε φορά. 

12. Τον Καν. (ΕΚ) 1698/2005 του Συμβουλίου της 20ής 
Σεπτεμβρίου 2005 «για τη στήριξη της αγροτικής ανά¬ 
πτυξης από το Ευρωπαϊκό Γεωργικό Ταμείο Αγροτικής 
Ανάπτυξης (ΕΓΤΑΑ)», όπως ισχύει κάθε φορά. 

13. Τον Καν. (ΕΚ) 1974/2006 της Επιτροπής της 15ης 
Δεκεμβρίου 2006 «για τη θέσπιση λεπτομερών κανόνων 
εφαρμογής του Καν. (ΕΚ) 1698/2005 του Συμβουλίου», 
όπως ισχύει κάθε φορά. 

14. Τον Καν. (ΕΚ) 834/2007 του Συμβουλίου της 28ης 
Ιουνίου 2007 «για τη βιολογική παραγωγή και την επι¬ 
σήμανση των βιολογικών προϊόντων και την κατάργη¬ 
ση του Καν. (ΕΟΚ) 2092/1991 του Συμβουλίου της 24ης 
Ιουνίου 1991 “περί του βιολογικού τρόπου παραγωγής 
γεωργικών προϊόντων και των σχετικών ενδείξεων στα 
γεωργικά προϊόντα και στα είδη διατροφής"» καθώς και 
τους εφαρμοστικούς αυτού, όπως ισχύουν κάθε φορά. 

15. Τον Καν. (ΕΚ) 65/2011 της Επιτροπής της 27ης Ια¬ 
νουάριου 2011 «για τη θέσπιση λεπτομερών κανόνων 
εφαρμογής του Καν. (ΕΚ) 1698/2005 του Συμβουλίου όσον 
αφορά την εφαρμογή διαδικασιών ελέγχου καθώς και την 


πολλαπλή συμμόρφωση σε σχέση με μέτρα στήριξης της 
αγροτικής ανάπτυξης», όπως ισχύει κάθε φορά. 

16. Την υπ’ αριθμ. Ε (2007) 6015/29-11-2007 απόφαση 
της Ευρωπαϊκής Επιτροπής για την έγκριση του Προ¬ 
γράμματος Αγροτικής Ανάπτυξης της Ελλάδας 2007- 
2013 (ΠΑΑ), όπως αυτή τροποποιήθηκε και ισχύει κάθε 
φορά, καθώς και τις τροποποιήσεις του ΠΑΑ που δεν 
απαιτούν τροποποίηση της συγκεκριμένης απόφασης. 

17. Το τεχνικό δελτίο του Μέτρου 132 του Άξονα 1 
του ΠΑΑ. 

18. Το υπ’ αριθμ. 5245/10-12-2012 έγγραφο σύμφωνης 
γνώμης της ΕΥΔ ΠΑΑ για τα σχέδια των τροποποιημέ¬ 
νων Οδηγών Εφαρμογής I και II του Μέτρου 132. 

19. Το γεγονός ότι από την εφαρμογή της παρούσας 
απόφασης δεν προκαλείται καμία επιπλέον δαπάνη από 
αυτήν που προβλέπεται στην υπ’ αριθμ. 1483/5-6-2009 
κοινή υπουργική απόφαση, όπως τροποποιήθηκε και 
ισχύει, αποφασίζουμε: 

Την τροποποίηση της υπουργικής απόφασης 14813/20- 
12-2011, όσον αφορά το Παράρτημα αυτής, ως εξής: 

α) Αντικατάσταση του Οδηγού Εφαρμογής - Μέρος II 
(Έλεγχοι και Πληρωμή δικαιούχων) του Μέτρου 132, 

β) αντικατάσταση του υποδείγματος Αίτησης Πλη¬ 
ρωμής του Οδηγού Εφαρμογής - Μέρος II (Έλεγχοι και 
Πληρωμή δικαιούχων) και 

γ) αντικατάσταση του υποδείγματοςΈντυπου Επιτόπι¬ 
ου Ελέγχου του Οδηγού Εφαρμογής -Μέρος II (Έλεγχοι 
και Πληρωμή δικαιούχων). 

Οι υπόψη τροποποιήσεις βρίσκονται σε ΠΑΡΑΡΤΗΜΑ 
συνημμένο στην παρούσα, της οποίας αποτελεί ανα¬ 
πόσπαστο μέρος. 

ΠΑΡΑΡΤΗΜΑ ΤΗΣ ΥΠ’ ΑΡ. 2049/28-1-2013 ΥΠΟΥΡΓΙΚΗΣ ΑΠΟΦΑΣΗΣ 
ΤΡΟΠΟΠΟΙΗΣΗΣ ΤΗΣ ΥΠ’ ΑΡ. 14813/20-12-2011 ΥΠΟΥΡΓΙΚΗΣ ΑΠΟΦΑΣΗΣ 

ΟΔΗΓΟΣ ΕΦΑΡΜΟΓΗΣ - ΜΕΡΟΣ II (Έλεγχοι και Πληρωμή δικαιούχων) 
Υποδείγματα Οδηγού Εφαρμογής:- 
Αίτηση Πληρωμής 
-Έντυπο Επιτόπιου Ελέγχου 


Δ' ΠΡΟΓΡΑΜΜΑΤΙΚΗ ΠΕΡΙΟΔΟΣ (2007-2013) 

ΠΡΟΓΡΑΜΜΑ ΑΓΡΟΤΙΚΗΣ ΑΝΑΠΤΥΞΗΣ ΤΗΣ ΕΛΛΑΔΑΣ 2007-2013 (ΠΑΑ) 
«ΑΛΕΞΑΝΔΡΟΣ ΜΠΑΛΤΑΤΖΗΣ» 


ΑΞΟΝΑΣ 1 


ΜΕΤΡΟ 132 

«ΣΥΜΜΕΤΟΧΗ ΓΕΩΡΓΩΝ ΣΕ ΣΥΣΤΗΜΑΤΑ ΓΙΑ ΤΗΝ ΠΟΙΟΤΗΤΑ ΤΡΟΦΙΜΩΝ» 


ΟΔΗΓΟΣ ΕΦΑΡΜΟΓΗΣ 
Μέρος II -Έλεγχοι και Πληρωμή δικαιούχων 

ΟΔΗΓΟΣ ΕΦΑΡΜΟΓΗΣ - ΜΕΡΟΣ II 
ΠΕΡΙΕΧΟΜΕΝΑ* 

9/Ελεγχοι. 

9.1 Γενικά. 

9.2 Έλεγχοι μετά την ένταξη του δικαιούχου. 

10. Διαδικασία καταβολής της ενίσχυσης. 

10.1 Υποβολή Αίτησης Πληρωμής. 

10.2 Δικαιολογητικά που συνοδεύουν την Αίτηση Πληρωμής. 

10.3 Επιλεξιμότητα δαπανών. 

10.4 Δημοσιοποίηση. 

10.5 Αναγνώριση και εκκαθάριση της δαπάνης. 

10.6 Πληρωμή των δικαιούχων. 

11. Μειώσεις - Αποκλεισμοί. 

12. Ανωτέρα βία. 

13. Ανάκτηση ενισχύσεων. 

* Τα σημεία 1 έως και 8 βρίσκονται στον Οδηγό Εφαρμογής Μέρος I - Ένταξη 

ΠΑΡΑΡΤΗΜΑ 

Υποδείγματα: 

- Αίτηση Πληρωμής 
-Έντυπο Επιτόπιου Ελέγχου 

9. ΕΛΕΓΧΟΙ 

9.1 Γενικά 

Τα Τμήματα Φυτικής και Ζωικής Παραγωγής των αρ¬ 
μόδιων Διευθύνσεων Αγροτικής Οικονομίας & Κτηνια¬ 
τρικής (ή σε κάποιες περιπτώσεις μόνο Αγροτικής Οικο¬ 
νομίας) των Γενικών Δ/νσεων Περιφερειακής Αγροτικής 
Οικονομίας & Κτηνιατρικής των οικείων Περιφερειών 
(στο εξής ΔΑΟΚ/ΔΑΟ) του Ν. 3852/2010 (ΦΕΚ Α787/2010), 
προβαίνουν στους διοικητικούς ελέγχους και στις ενέρ¬ 
γειες όπως προβλέπονται στο άρθρο 19, παράγραφος 
1 της υπ’ αριθμ. 1483/2009 κοινής υπουργικής απόφα¬ 
σης και σύμφωνα με την υπ’ αριθμ. 176542/2011 κοινή 
υπουργική απόφαση για τον καθορισμό λεπτομερειών 
εφαρμογής και άσκησης των αρμοδιοτήτων του ΟΠΕ- 
ΚΕΠΕ, όπως αυτές ισχύουν κάθε φορά. 

Ο ΟΠΕΚΕΠΕ μπορεί, εφόσον είναι αναγκαίο, για την 
εξακρίβωση της συμμόρφωσης με τα κριτήρια επιλεξι- 
μότητας, να χρησιμοποιεί στοιχεία που έχει λάβει από 
άλλες υπηρεσίες, φορείς ή οργανισμούς, όπως προβλέ- 
πεται στο Σύστημα Διαχείρισης και Ελέγχου του ΠΑΑ 
και στις εκάστοτε τροποποιήσεις του και ειδικότερα 
στην Ενότητα III, Μέρος IV. 

Για τους επιτόπιους ελέγχους αρμόδιες είναι οι Μο¬ 
νάδες Ελέγχου της Ειδικής Υπηρεσίας Εφαρμογής ΠΑΑ 
Ανταγωνιστικότητα (στο εξής ΕΥΕ ΠΑΑ) και της Ειδικής 
Υπηρεσίας Διαχείρισης ΠΑΑ (στο εξής ΕΥΔ ΠΑΑ), σύμ¬ 
φωνα με την υπ’ αριθμ. 324005/2008 κοινή υπουργική 
απόφαση, που ορίζει μεταξύ άλλων τις αρμοδιότητες 
των Ειδικών Υπηρεσιών του Υπουργείου Αγροτικής 
Ανάπτυξης και Τροφίμων, όπως αυτή τροποποιήθηκε 
και ισχύει. 

9.2'Ελεγχοι μετά την ένταξη του δικαιούχου 

Σε όλες τις Αιτήσεις Πληρωμής πραγματοποιούνται 
διοικητικοί έλεγχοι και καλύπτουν όλα τα στοιχεία που 
είναι δυνατό και ενδεδειγμένο να ελεγχθούν διοικητικά, 
προκειμένου να επαληθευθεί η τήρηση των κανονιστι¬ 
κών και θεσμικών απαιτήσεων. Κατά τους διοικητικούς 
ελέγχους επί των Αιτήσεων Πληρωμής εξακριβώνεται: 

I. η παράδοση των συγχρηματοδοτούμενων προϊόντων 
και υπηρεσιών, 

II. η πραγματοποίηση των δαπανών για τις οποίες 
υποβάλλεται η Αίτηση, 

III. η ολοκλήρωση της ενέργειας σε σχέση με την ενέρ¬ 
γεια για την οποία ζητήθηκε και χορηγήθηκε η ενίσχυση. 

Γ ια το σύνολο των Αιτήσεων συμπληρώνεται φύλλο 
διοικητικού ελέγχου. 

Η ΕΥΕ ΠΑΑ, σε συνεργασία με τον ΟΠΕΚΕΠΕ ή/και 
άλλες υπηρεσίες, πραγματοποιεί ελέγχους διασταύ¬ 
ρωσης στοιχείων, για την αποφυγή παράτυπης διπλής 
χρηματοδότησης από άλλα Μέτρα του ΠΑΑ, από άλλα 
Ενωσιακά ή Εθνικά καθεστώτα ενίσχυσης και από άλλες 
περιόδους προγραμματισμού. 

Οι επιτόπιες επαληθεύσεις που περιγράφονται στην 
Ενότητα III, ΜΕΡΟΣ III, 111.3,2 του Συστήματος Διαχείρισης 
και Ελέγχου του ΠΑΑ όπως αυτό ισχύει κάθε φορά, δεν 
θα πραγματοποιούνται, λόγω α) του χαμηλού προϋπο¬ 
λογισμού ανά στηριζόμενη εκμετάλλευση, β) του γεγο¬ 
νότος ότι το μεγαλύτερο μέρος, ή ακόμα και το σύνολο, 
των επιλέξιμων δαπανών αφορά δαπάνες για παροχή 
υπηρεσιών, γ) της κάλυψης των στόχων των επιτόπιων 
πιστοποιήσεων από την εφαρμογή των δειγματοληπτι¬ 
κών επιτόπιων ελέγχων του 111.4 της ίδιας ενότητας, δ) 


του γεγονότος ότι για την πράξη χορηγείται βεβαίωση 
πιστοποίησης από αναγνωρισμένο/εγκεκριμένο Πιστο¬ 
ποιητικό Οργανισμό, με αποτέλεσμα ο κίνδυνος να μην 
έχει πραγματοποιηθεί αυτή να είναι μικρός, σύμφωνα 
και με τα οριζόμενα στο άρθρο 24, παράγραφος 4 του 
Καν. (ΕΕ) 65/2011. 

Οι επιτόπιοι έλεγχοι, διενεργούνται, με βάση κατάλλη¬ 
λο δείγμα, και ολοκληρώνονται πριν από την καταβολή 
της τελικής πληρωμής για την πράξη, εφόσον αυτό είναι 
εφικτό. Οι επιτόπιοι έλεγχοι διενεργούνται από τις Μο¬ 
νάδες Ελέγχου της ΕΥΕ ΠΑΑ ή της ΕΥΔ ΠΑΑ, σύμφωνα 
με τα οριζόμενα στα άρθρα 25 και 26 του Καν.(ΕΕ) 
65/2011. Ελέγχονται όλες οι δεσμεύσεις και υποχρεώσεις 
του δικαιούχου που μπορούν να ελεγχθούν επιτόπια 
(οικονομικό και φυσικό αντικείμενο) και συμπληρώνε¬ 
ται έντυπο επιτόπιου ελέγχου (σχετικό Υπόδειγμα στο 
Παράρτημα). 

Η υπηρεσία που διενεργεί τον έλεγχο γνωστοποιεί 
στους υπό έλεγχο φορείς τη διενέργεια των ελέγχων, 
υπό τον όρο ότι δεν τίθεται σε κίνδυνο ο στόχος του 
ελέγχου. Η προαναγγελία του ελέγχου περιορίζεται 
αυστηρά στο απολύτως αναγκαίο χρονικό διάστημα και 
δεν υπερβαίνει τις δεκατέσσερεις (14) ημερολογιακές 
ημέρες. Ωστόσο, σε ελέγχους δικαιούχων που λαμβά¬ 
νουν ενίσχυση για πιστοποίηση ζωικής παραγωγής, η 
προαναγγελία δεν υπερβαίνει τις δύο (2) ημερολογι¬ 
ακές ημέρες, με εξαίρεση δεόντως δικαιολογημένες 
περιπτώσεις. 

Οι ελεγκτές που αναλαμβάνουν τους επιτόπιους ελέγ¬ 
χους δεν πρέπει να έχουν λάβει μέρος στους διοικητι¬ 
κούς ελέγχους της ίδιας πράξης. 

Κατά τους επιτόπιους ελέγχους, ελέγχονται απαραίτη¬ 
τα και οι επιπλέον (προαιρετικού στόχοι που δηλώθηκαν 
από τον δικαιούχο στην Αίτηση Ενίσχυσης και έτυχαν 
έγκρισης. Τα αρχεία με τα ποσοτικά ή άλλα στοιχεία 
που αποδεικνύουν την παρακολούθηση και επίτευξη 
των επιπλέον στόχων πρέπει να είναι άμεσα διαθέσιμα 
από το δικαιούχο στους ελεγκτές. Σε περίπτωση που 
από τα στοιχεία προκύπτει ότι οι εγκεκριμένοι επιπλέον 
στόχοι δεν παρακολουθούνται ή δεν επιτυγχάνονται 
από το δικαιούχο, οι ελεγκτές καταγράφουν ανάλογες 
παρατηρήσεις στο έντυπο ελέγχου και ενημερώνουν 
σχετικά το δικαιούχο να προβεί σε κατάλληλες διορ¬ 
θωτικές ενέργειες, λαμβάνοντας υπόψη ότι οι στόχοι 
μπορεί να συνδέονται με την πιστοποίηση. 

Το έντυπο επιτόπιου ελέγχου υπογράφεται από τους 
ελεγκτές και τον ελεγχόμενο. Με το πέρας του ελέγ¬ 
χου συντάσσεται σχετική έκθεση, η οποία κοινοποιείται 
στους φορείς εφαρμογής και υλοποίησης. Σε περίπτωση 
εύρεσης παρατυπιών, απόσπασμα της έκθεσης ελέγχου 
κοινοποιείται και στον ελεγχόμενο δικαιούχο από την 
υπηρεσία που διενεργεί τον έλεγχο. Ο δικαιούχος μπο¬ 
ρεί να υποβάλλει εγγράφως πιθανές αντιρρήσεις του 
επί των ευρημάτων και των πιθανών συνεπειών τους, 
υπό μορφή ένστασης κατά τη διαδικασία δημοσιοποίη¬ 
σης του σημείου 10.4 του παρόντος Οδηγού Εφαρμογής. 

Σε περιπτώσεις που υπάρχουν σοβαρές ενδείξεις για 
την ύπαρξη παραβάσεων Εθνικού ή Ενωσιακού δικαίου 
από δικαιούχο, διενεργείται έκτακτος επιτόπιος έλεγχος 
από την ΕΥΕ ΠΑΑ ή την ΕΥΔ ΠΑΑ και, όπου απαιτείται, 
ζητείται από τον ΟΠΕΚΕΠΕ η αναστολή χρηματοδότη¬ 
σης της πράξης. 

10. ΔΙΑΔΙΚΑΣΙΑ ΚΑΤΑΒΟΛΗΣ ΤΗΣ ΕΝΙΣΧΥΣΗΣ 

10.1 Υποβολή Αίτησης Πληρωμής 

Αιτήσεις Πληρωμής υποβάλλονται για κάθε έτος υλο¬ 
ποίησης από το δικαιούχο, σύμφωνα με το άρθρο 18 
της ΚΥΑ 1483/2009, όπως τροποποιήθηκε και ισχύει. 
Μετά την ολοκλήρωση των ετήσιων δεσμεύσεών του 
και εντός χρονικού διαστήματος που θα ορίζεται κάθε 
φορά σε σχετική ανακοίνωση της ΕΥΕ ΠΑΑ, ο δικαιού¬ 
χος υποβάλλει στην αρμόδια ΔΑΟΚ/ΔΑΟ συμπληρωμένη 
Αίτηση Πληρωμής (σχετικό Υπόδειγμα στο Παράρτημα) 
μαζί με τα απαραίτητα δικαιολογητικά. 

Εκτός περιπτώσεων ανωτέρας βίας και εκτάκτων πε¬ 
ριστατικών, η υποβολή εκπρόθεσμης Αίτησης Πληρωμής 
οδηγεί σε μείωση κατά 1% ανά εργάσιμη ημέρα του 
ποσού που ο δικαιούχος θα είχε δικαίωμα να λάβει ως 
ενίσχυση, εάν η Αίτηση είχε υποβληθεί εμπρόθεσμα. Σε 
περίπτωση καθυστέρησης μεγαλύτερης των εικοσιπέ- 
ντε (25) ημερολογιακών ημερών, χωρίς ο δικαιούχος να 
ενημερώσει την αρμόδια ΔΑΟΚ/ΔΑΟ για την πορεία της 
πράξης, τους λόγους της καθυστέρησης υλοποίησης 
και δεν αιτείται παράταση δεόντως αιτιολογημένη, η 
πράξη θεωρείται ότι εγκαταλείφθηκε και οι τυχόν κα- 
ταβληθείσες ενισχύσεις καθίστανται αμέσως απαιτητές 
στο σύνολό τους, σύμφωνα με τα προβλεπόμενα στην 
Ενότητα III, ΜΕΡΟΣ IX, ΙΧ.2. του Συστήματος Διαχείρισης 
και Ελέγχου του ΠΑΑ, όπως τροποποιήθηκε και ισχύει. 
Η αίτηση παράτασης κατατίθεται στην αρμόδια ΔΑΟΚ/ 
ΔΑΟ και εξετάζεται από αυτήν και η απάντηση κοινο¬ 
ποιείται στη ΕΥΕ ΠΑΑ και στον ΟΠΕΚΕΠΕ. 

Οι ετήσιες δεσμεύσεις θεωρούνται ότι ολοκληρώνο¬ 
νται με τη συμπλήρωση ενός ημερολογιακού έτους από 
την ημερομηνία έναρξης υλοποίησης της πράξης, όπως 
αυτή ορίζεται στο σημείο 10.3 του παρόντος Οδηγού 
περί επιλεξιμότητας δαπανών. 

Ειδικότερα για όσους από τους δικαιούχους της 1ης 
Πρόσκλησης Εκδήλωσης Ενδιαφέροντος του Μέτρου 
132 (σημείο 10.3 του Οδηγού), δεν κατέστη δυνατή η 
υποβολή Αιτήσεων Πληρωμής με την ολοκλήρωση των 
ετήσιων δεσμεύσεών τους και ως αποτέλεσμα αυτού 
παρατηρείται η μη συμμόρφωσή τους με το άρθρο 18 
της υπ’ αριθμ. 1483/2009 κοινής υπουργικής απόφασης, 
όπως τροποποιήθηκε και ισχύει, για γεγονός ωστόσο 
που δεν οφείλεται σε καθυστέρηση ή αμέλεια εκ μέρους 
τους αλλά σε μη έγκαιρη ολοκλήρωση του θεσμικού 
πλαισίου του Μέτρου λόγω των μεταβολών στην αυτο¬ 
διοίκηση με την εφαρμογή του Ν. 3852/2010, ένα έτος 
μετά την υπογραφή της ατομικής Απόφασης Έγκρισης 
Πράξης Δικαιούχου μπορούν να υποβάλουν για τα δύο 
πρώτα έτη υλοποίησης ισάριθμες Αιτήσεις Πληρωμής. 

Η συμπλήρωση της Αίτησης Πληρωμής γίνεται ηλε¬ 
κτρονικά μέσω σχετικής εφαρμογής στο διαδικτυακό 
τόπο \λ/\λλλ/.πίθΙιό 132 .< 3 ι· (πρόσβαση και μέσω συνδέσμου 
από την ιστοσελίδα νννννν.αρ'Όΐί^ίαηαρίίχί.ρΓ) ή σε έντυπη 
μορφή εφόσον υπάρχει σχετική ανακοίνωση στις αρ¬ 
μόδιες ΔΑΟΚ/ΔΑΟ. 

Η διαδικασία για την συμπλήρωση και υποβολή της 
Αίτησης ηλεκτρονικά είναι η εξής: ο υποψήφιος συμπλη¬ 
ρώνει την Αίτηση Πληρωμής μέσω της εφαρμογής που 
υπάρχει στην ιστοσελίδα \Λ/\/ννν.ηηθΙΐΌΐ32.ς|ΐ' έχοντας τη 
δυνατότητα για προσωρινή αποθήκευση της Αίτησης 
στην εφαρμογή και την επεξεργασία της σε επόμενη 
επίσκεψή του στην ιστοσελίδα. Όταν αποφασίσει για 
όλα τα στοιχεία της Αίτησης, τότε ο υποψήφιος ορι- 


στικοποιεί την ηλεκτρονική Αίτηση και την εκτυπώνει 
προκειμένου να την υποβάλει έντυπα στην αρμόδια 
ΔΑΟΚ/ΔΑΟ, μαζί με τα δικαιολογητικά που αναφέρονται 
παρακάτω, όπου και πρωτοκολλείται. Με την οριστικο¬ 
ποίησή της, καταγράφεται αυτόματα από την εφαρμογή 
η ημερομηνία και η ώρα ηλεκτρονικής υποβολής της 
Αίτησης, καθορίζεται ο κωδικός της Αίτησης, ενώ ταυ¬ 
τόχρονα γίνεται ηλεκτρονικά η διαβίβαση της Αίτησης 
στην ΕΥΕ ΠΑΑ. 

Σε περίπτωση που η διαδικασία υποβολής των Αι¬ 
τήσεων Πληρωμής γίνει εντύπως, τότε ο δικαιούχος 
συμπληρώνει το έντυπο της Αίτησης που θα είναι δι¬ 
αθέσιμο στις αρμόδιες ΔΑΟΚ/ΔΑΟ ή στην ιστοσελίδα 
\Λ/\Λ/\Λ/.ιτΐθΙΐΌΐ32.ς|ΐ' για «κατέβασμα» και εκτύπωση. Σε αυ¬ 
τήν την περίπτωση τα στοιχεία της Αίτησης Πληρωμής 
καταχωρούνται στο πληροφορικό σύστημα (ηλεκτρονική 
εφαρμογή Μέτρου 132) με ευθύνη των ΔΑΟΚ/ΔΑΟ. 

Ο χρόνος έναρξης και λεπτομέρειες της διαδικασίας 
υποβολής των Αιτήσεων Πληρωμής θα γνωστοποιούνται 
στους δικαιούχους με ανακοίνωση του Φορέα Εφαρμο¬ 
γής που θα δημοσιοποιείται στις κατά τόπους ΔΑΟΚ/ 
ΔΑΟ και στο διαδίκτυο. 

Κάθε Αίτηση Πληρωμής μπορεί να ανακληθεί πλήρως 
ή εν μέρει οποιαδήποτε στιγμή. Η απόδειξη της ανά¬ 
κλησης αυτής καταχωρίζεται από την αρμόδια ΔΑΟΚ/ 
ΔΑΟ στην ηλεκτρονική εφαρμογή ή μόνο έντυπα μαζί 
με την Αίτηση. 

Εάν ωστόσο η ΔΑΟΚ/ΔΑΟ έχει ήδη ενημερώσει το 
δικαιούχο για παρατυπίες στην Αίτηση Πληρωμής ή 
εάν η ΔΑΟΚ/ΔΑΟ έχει ειδοποιήσει το δικαιούχο για την 
πρόθεσή της να διενεργήσει επιτόπιο έλεγχο και στη 
συνέχεια ο εν λόγω επιτόπιος έλεγχος αποκαλύψει πα¬ 
ρατυπίες, δεν επιτρέπονται ανακλήσεις για τα τμήματα 
που αφορούν οι παρατυπίες. 

Η ανάκληση της Αίτησης Πληρωμής επαναφέρει το 
δικαιούχο στη θέση στην οποία βρισκόταν πριν την 
υποβολή της. 

Επίσης, οι Αιτήσεις Πληρωμής μπορεί να αναπροσαρ¬ 
μοστούν ανά πάσα στιγμή μετά την υποβολή τους, σε 
περιπτώσεις εμφανών σφαλμάτων που έχουν διαπιστω¬ 
θεί από την ΔΑΟΚ/ΔΑΟ. 

10.2 Δικαιολογητικά που συνοδεύουν την Αίτηση Πλη¬ 
ρωμής 

Οι δικαιούχοι υποβάλλουν ταυτόχρονα στην αρμόδια 
ΔΑΟΚ/ΔΑΟ: 

I. Συμπληρωμένη ως προς όλα τα απαραίτητα πεδία 
και υπογεγραμμένη Αίτηση Πληρωμής, με βεβαίωση του 
γνησίου της υπογραφής. Επισημαίνεται ότι η συμπλή¬ 
ρωση του πίνακα του σημείου Δ της Αίτησης Πληρωμής 
(Αλλα Στοιχεία Εκμετάλλευσης) είναι υποχρεωτική. Αί¬ 
τηση χωρίς βεβαίωση του γνησίου της υπογραφής δεν 
θα γίνεται δεκτή και θα πρέπει να επιστρέφεται στο 
δικαιούχο για να την ολοκληρώσει εντός του χρονικού 
διαστήματος υποβολής των Αιτήσεων. 

II. Εξοφλημένα παραστατικά, σύμφωνα με τα οριζό¬ 
μενα στον Κ.Β.Σ. ή στον Κώδικα Φορολογικής Απεικόνι¬ 
σης Συναλλαγών, όπως αυτός αντικαθιστά τον Κ.Β.Σ. Τα 
παραστατικά αφορούν τις δαπάνες, που έχουν κριθεί 
επιλέξιμες, όπως περιγράφονται στην Απόφαση Έγκρι¬ 
σης Πράξης. 

Για τη διασφάλιση της μη επανυποβολής σε άλλο 
πρόγραμμα για συγχρηματοδότηση των πρωτότυπων 
οικονομικών παραστατικών που συνοδεύουν την Αίτηση 

Πληρωμής, θα πρέπει να ακολουθείται η εξής διαδικα¬ 
σία: 

- Τα πρωτότυπα οικονομικά παραστατικά προσκομίζο¬ 
νται στη ΔΑΟΚ/ΔΑΟ, όπου σφραγίζεται ή αναγράφεται 
η ένδειξη «έγινε χρήση για ενισχύσεις του Μέτρου 132 
του ΠΑΑ 2007-2013» και σφραγίζονται με στρογγυλή 
σφραγίδα Δημόσιας Υπηρεσίας της ΔΑΟΚ/ΔΑΟ. Δίπλα 
από τη σφραγίδα πρέπει να υπάρχουν η υπογραφή και 
το όνομα του αρμοδίου υπαλλήλου της ΔΑΟΚ/ΔΑΟ. 
Ειδικά για τη νησιωτική χώρα (πλην Κρήτης και Εύ¬ 
βοιας), η σφράγιση/αναγραφή μπορεί να γίνεται και 
σε οικείο Γραφείο Γεωργικής Ανάπτυξης του Δήμου, 
εφόσον υπάρχει, οπότε και η Αίτηση Πληρωμής και τα 
άλλα δικαιολογητικά μπορούν να αποστέλλονται τα¬ 
χυδρομικά στην οικεία ΔΑΟΚ/ΔΑΟ από τον δικαιούχο 
ή το Γραφείο. 

- Στη συνέχεια τα πρωτότυπα σφραγισμένα παραστα¬ 
τικά φωτοτυπούνται και ο δικαιούχος καταθέτει μαζί 
με την Αίτηση Πληρωμής επικυρωμένα φωτοαντίγρα¬ 
φα των σφραγισμένων (σύμφωνα με τη διαδικασία της 
προηγούμενης παραγράφου) πρωτότυπων οικονομικών 
παραστατικών. Τα πρωτότυπα παραστατικά θα πρέπει 
να τηρούνται στο αρχείο του δικαιούχου και να επιδει¬ 
κνύονται σε τυχόν έλεγχο. 

Τα τιμολόγια ή οι αποδείξεις παροχής υπηρεσιών 
(ΑΠΥ) πρέπει να έχουν εκδοθεί από τον παρέχοντα το 
αγαθό ή την υπηρεσία (που έχει εγκριθεί για ενίσχυση 
σύμφωνα με την ατομική Απόφαση Έγκρισης Πράξης) 
στο όνομα και το ΑΦΜ του δικαιούχου. Δεν γίνονται 
δεκτά παραστατικά που εκδίδονται στην επωνυμία και 
στο ΑΦΜ μιας ομάδας παραγωγών της οποίας τα μέλη 
είναι δικαιούχοι του Μέτρου. Τα εξοφλημένα τιμολόγια 
θα πρέπει σε κάθε περίπτωση, είτε να αναφέρουν την 
ένδειξη «ΕΞΟΦΛΗΘΗ» (με σφραγίδα ή χειρόγραφα) στο 
σώμα τους και να φέρουν σφραγίδα και υπογραφή του 
εκδότη, είτε να συνοδεύονται από εξοφλητική απόδειξη 
στην οποία θα αναφέρεται και ο τρόπος εξόφλησης. 

Για τις δαπάνες συμβούλου ή/και επιβλέποντα, πρέπει 
να κατατίθεται, από γεωτεχνικούς ιδιώτες - μέλη του 
ΓΕΩΤ.Ε.Ε., επιπλέον των παραπάνω απόδειξη καταβολής 
από τον γεωτεχνικό της κράτησης υπέρ ΓΕΩΤ.Ε.Ε., που 
ανέρχεται σε 2 % επί της αμοιβής. 

Επιπροσθέτως γί αυτήν την κατηγορία δαπάνης, εάν 
το παραστατικό έχει εκδοθεί από Συνεταιρισμό ή Νομικό 
Πρόσωπο, θα πρέπει σε αυτό να αναγράφεται υποχρε¬ 
ωτικά το όνομα και ο Αριθμός Μητρώου ΓΕΩΤ.Ε.Ε. του 
γεωτεχνικού που παρείχε την αντίστοιχη υπηρεσία. 

Σε περίπτωση που ένας δικαιούχος έχει στη διάθεσή 
του και καταθέσει ένα (συνολικό) τιμολόγιο/ΑΠΥ από 
τον πάροχο της υπηρεσίας (π.χ. Φορέα Πιστοποίησης) 
για το σύνολο ή το τμήμα της εκμετάλλευσης που εί¬ 
ναι σε πιστοποίηση ενώ ενταγμένο στο Μέτρο είναι 
μόνο υποσύνολο αυτού, τότε το προς πληρωμή ποσό 
θα ανάγεται στο επιλέξιμο υποσύνολο. Γ ια το σκοπό 
αυτό θα πρέπει οι επί μέρους δαπάνες να εμφανίζονται 
αναλυτικά επί του παραστατικού ή το παραστατικό να 
συνοδεύεται από βεβαίωση του εκδότη του με ανάλυση 
της συνολικής δαπάνης. 

III. Πρόσφατη και εν ισχύ βεβαίωση πιστοποίησης 
από τον Πιστοποιητικό Οργανισμό/Φορέα (πρωτότυπη 
ή ακριβές αντίγραφο από τον Φορέα), μηχανογραφη¬ 
μένη, με αναλυτικά καταγεγραμμένα (στο κύριο σώμα 
ή σε παράρτημα) όλα τα στοιχεία του που αφορούν 


αγροτεμάχια, εκτάσεις, καλλιέργειες, ζώα, εγκαταστά¬ 
σεις κ.λπ. Συγκεκριμένα: 

- Στην περίπτωση των προτύπων ΑρίΌ 2 και ΑρίΌ 3, 
πιστοποιητικό του Πιστοποιητικού Οργανισμού/Φορέα 
μαζί με τα όποια παραρτήματά του. 

- Στην περίπτωση της βιολογικής γεωργίας ή κτηνο¬ 
τροφίας ή μεταποίησης/παρασκευαστικής δραστηριότη¬ 
τας, ΑποδεικτικόΈγγραφο για την επιχείρηση σύμφωνα 
με το υπόδειγμα του Παραρτήματος XII του Καν. (ΕΚ) 
889/2008 ή βεβαίωση συμμόρφωσης που να περιλαμ¬ 
βάνει ανάλογα στοιχεία με αυτό. Ιδιαίτερα από το 3ο 
έτος υλοποίησης και μέχρι τη λήξη της περιόδου δέ¬ 
σμευσης απαιτείται έγγραφο πιστοποίησης προϊόντος 
(που να καλύπτει τουλάχιστον μέρος της παραγωγής) 
ή ΑποδεικτικόΈγγραφο για την επιχείρηση (για στάδιο 
βιολογικής παραγωγής και σύμφωνα με το υπόδειγμα 
του Παραρτήματος XII του Καν.(ΕΚ) 889/2008), εκτός 
τεκμηριωμένης περίπτωσης μηδενικής παραγωγής. 

Τα στοιχεία της βεβαίωσης πιστοποίησης πρέπει να 
είναι σε συμφωνία με τα αντίστοιχα της Αίτησης Ενιαίας 
Ενίσχυσης και της ΑπόφασηςΈγκρισης του δικαιούχου 
ή της τελευταίας τροποποίησής της εφόσον υπάρχει. 
Αίτηση τροποποίησης μπορεί να υποβάλλεται και ταυ¬ 
τόχρονα με την Αίτηση Πληρωμής. Σε περίπτωση απο¬ 
κλίσεων, που δεν επιτρέπουν να επιβεβαιωθεί κατά τον 
έλεγχο ότι πράγματι το ενταγμένο φυτικό ή ζωικό κεφά¬ 
λαιο ή η παρασκευαστική δραστηριότητα τηρούν τους 
κανόνες του συστήματος ποιότητας, ή σε περίπτωση 
που η χρονική περίοδος που αναφέρεται δεν σχετίζεται 
με το έτος υλοποίησης, η βεβαίωση πιστοποίησης δεν 
θα γίνεται δεκτή για την πληρωμή. 

IV. Ανανεωμένη σύμβαση με τον Πιστοποιητικό Ορ- 
γανισμό/Φορέα εφόσον αυτή που είχε κατατεθεί με το 
Φάκελο Υποψηφιότητας έληξε πριν την υποβολή της 
Αίτησης Πληρωμής. Αντίστοιχα υποβάλλεται τροπο¬ 
ποιημένη σύμβαση, εφόσον τα στοιχεία της που αφο¬ 
ρούν ενταγμένο φυτικό ή ζωικό κεφάλαιο (εκτάσεις, 
αγροτεμάχια, κωδικοί τους κλπ.) έχουν μεταβληθεί στην 
Αίτηση Ενιαίας Ενίσχυσης και με την οποία πρέπει να 
συμφωνούν. 

V. Κατά την πρώτη Αίτηση Πληρωμής, κατά περίπτωση 
ένα ή περισσότερα από τα παρακάτω, εφόσον υπο- 
χρεούνταν να τα καταθέσουν μέχρι την πρώτη Αίτηση 
Πληρωμής και εκκρεμεί η κατάθεσή τους: 

- Απόφαση έγκρισης για το Μέτρο 112 «Εγκατάσταση 
νέων γεωργών» του Άξονα I του ΠΑΑ 2007-2013 (εφόσον 
δεν είναι δυνατό να ελεγχθεί υπηρεσιακά), 

- φωτοτυπία πρόσφατα θεωρημένου βιβλιαρίου ΟΓΑ, 

- αντίγραφο πρόσφατα θεωρημένου μητρώου κτηνο- 
τροφικής εκμετάλλευσης / μελισσοκομικού βιβλιαρίου. 

Όποιοι δικαιούχοι δεν προσκομίσουν όποιο ή όποια 
από τα παραπάνω, ως όφειλαν, αποκλείονται από το 
Μέτρο. 

VI. Όσοι έχουν αιτηθεί και εγκριθεί για δαπάνη αγοράς 
λογισμικού (εξοπλισμός) θα πρέπει να προσκομίσουν 
άδεια χρήσης λογισμικού. Σε αντίθετη περίπτωση η 
εγκεκριμένη δαπάνη θα κρίνεται μη επιλέξιμη για το 
σύνολο της πενταετίας. 

VII. Όσοι έχουν αιτηθεί και εγκριθεί για δαπάνη κα¬ 
τάρτισης, με την Αίτηση Πληρωμής θα πρέπει να κα¬ 
ταθέσουν: 

- Βεβαίωση ή πιστοποιητικό κατάρτισης που βεβαιώνει 
τη συμμετοχή του δικαιούχου, 

- Αποδεικτικό της πιστοποίησης του εισηγητή της 
κατάρτισης από τον Εθνικό Οργανισμό Πιστοποίη¬ 
σης Προσόντων και Επαγγελματικού Προσανατολι- 
σμού/ΕΟ.Π.Π.Ε.Π., πρώην Εθνικό Κέντρο Πιστοποίησης 
Συνεχιζόμενης Επαγγελματικής Κατάρτισης/Ε.ΚΕ.ΠΙΣ. 

Σε αντίθετη περίπτωση η εγκεκριμένη δαπάνη θα 
κρίνεται μη επιλέξιμη. Η βεβαίωση ή το πιστοποιητικό 
κατάρτισης θα πρέπει να περιγράφουν το θέμα της 
κατάρτισης, καθώς και τον τόπο πραγματοποίησής της 
και τη διάρκειά της. 

10.3 Επιλεξιμότητα δαπανών 

Σύμφωνα με το άρθρο 19, παράγραφος 4 της ΚΥΑ 
1483/2009, όπως τροποποιήθηκε και ισχύει, οι δαπάνες 
που πραγματοποιήθηκαν νωρίτερα της ημερομηνίας 
έναρξης υλοποίησης δεν θεωρούνται επιλέξιμες και δεν 
υπολογίζονται για ενίσχυση. Εξαιρούνται οι δαπάνες 
των υποχρεωτικών δικαιολογητικών που περιλαμβάνο¬ 
νται στον Φάκελο Υποψηφιότητας όπως αυτές καθορί¬ 
ζονται στην Πρόσκληση. 

Η ημερομηνία έναρξης υλοποίησης της πράξης και η 
έναρξη επιλεξιμότητας των δαπανών καθορίζονται ως 
ακολούθως: 

1η περίπτωση: ο δικαιούχος εφαρμόζει το επιλεγμένο 
σύστημα ποιότητας τροφίμων από την επόμενη της 
λήξης της προθεσμίας υποβολής των Αιτήσεων Ενί¬ 
σχυσης ή και νωρίτερα. Σε αυτήν την περίπτωση ως 
έναρξη υλοποίησης της πράξης θεωρείται η επόμενη 
της λήξης της προθεσμίας υποβολής των Αιτήσεων Ενί¬ 
σχυσης και η επιλεξιμότητα των πραγματοποιούμενων 
δαπανών, εφόσον προσκομίσουν τα απαιτούμενα δικαι- 
ολογητικά κατά την πρώτη Αίτηση Πληρωμής, ξεκινάει 
από τότε. Επιπλέον σε αυτήν την περίπτωση, οι δαπά¬ 
νες των υποχρεωτικών δικαιολογητικών του Φακέλου 
Υποψηφιότητας δύνανται να καταστούν επιλέξιμες και 
προγενέστερα της προθεσμίας υποβολής των Αιτήσε¬ 
ων Ενίσχυσης (όχι πάντως νωρίτερα της ημερομηνίας 
της Πρόσκλησης Εκδήλωσης Ενδιαφέροντος), εφόσον 
αφορούν το χρονικό διάστημα για το οποίο εκδόθηκε η 
βεβαίωση του Πιστοποιητικού Οργανισμού/Φορέα που 
προσκομίζει ο δικαιούχος με την Αίτηση Πληρωμής. 

Για τους δικαιούχους αυτής της περίπτωσης, η «ολο¬ 
κλήρωση των ετήσιων δεσμεύσεων», σύμφωνα με το 
άρθρο 18 της υπ’ αριθμ. 1483/2009 κοινής υπουργικής 
απόφασης, όπως τροποποιήθηκε και ισχύει, για το πρώ¬ 
το έτος πραγματοποιείται ένα έτος μετά από τη λήξη 
της προθεσμίας υποβολής των Αιτήσεων Ενίσχυσης 
και στην ετήσια επέτειο αυτής της ημερομηνίας για 
τα επόμενα έτη. 

2η περίπτωση: ο δικαιούχος δεν εμπλέκεται ενεργά 
στο επιλεγμένο σύστημα ποιότητας τροφίμων, πριν από 
την υπογραφή της ατομικής Απόφασης Έγκρισης Πρά¬ 
ξης Δικαιούχου. 

Σε αυτήν την περίπτωση ως έναρξη υλοποίησης της 
πράξης θεωρείται η ημερομηνία υπογραφής της Από- 
φασηςΈγκρισης Πράξης Δικαιούχου και η επιλεξιμότητα 
των πραγματοποιούμενων δαπανών ξεκινά από τότε. 

Για τους δικαιούχους αυτής της περίπτωσης, η «ολο¬ 
κλήρωση των ετήσιων δεσμεύσεων», σύμφωνα με το 
άρθρο 18 της υπ’ αριθμ. 1483/2009 κοινής υπουργικής 
απόφασης, όπως τροποποιήθηκε και ισχύει, για το πρώ¬ 
το έτος πραγματοποιείται ένα έτος μετά την υπογραφή 
της ατομικής Απόφασης Έγκρισης Πράξης Δικαιούχου 
και στην ετήσια επέτειο αυτής της ημερομηνίας για τα 
επόμενα έτη. 


Σε κάθε περίπτωση, η υποβολή της τελευταίας Αίτη¬ 
σης Πληρωμής πραγματοποιείται μετά την ολοκλήρωση 
πέντε ετών από την έναρξη υλοποίησης. 

Γ ια παράδειγμα, ένας δικαιούχος που ήδη εφάρμοζε 
βιολογική παραγωγή πριν καταθέσει Αίτηση Ενίσχυ¬ 
σης και συνέχισε να την εφαρμόζει κανονικά και μετά 
από αυτήν, εφόσον έχει τη δυνατότητα ένα έτος μετά 
την προθεσμία υποβολής των Αιτήσεων Ενίσχυσης να 
λάβει και να προσκομίσει βεβαίωση πιστοποίησης (και 
τα άλλα δικαιολογητικά του άρθρου 18 της υπ’ αριθμ. 
1483/2009 κοινής υπουργικής απόφασης, όπως τροπο¬ 
ποιήθηκε και ισχύει), ανήκει στην 1η από τις παραπάνω 
περιπτώσεις. Επιπλέον, στην πρώτη Αίτηση Πληρωμής 
μπορεί να αιτηθεί την πληρωμή των δαπανών που πραγ¬ 
ματοποίησε πριν και μετά την προθεσμία υποβολής των 
Αιτήσεων Ενίσχυσης, εφόσον αυτές αφορούν την έκδο¬ 
ση της βεβαίωσης πιστοποίησης (χρονικά και πρακτικά). 

10.4 Δημοσιοποίηση 

α) Μετά τη διενέργεια των απαραίτητων διοικητικών 
ελέγχων που αναφέρθηκαν στο σημείο 9 του παρόντος 
Οδηγού και αφού ληφθούν υπόψη τυχόν μειώσεις - απο¬ 
κλεισμοί σύμφωνα με το σημείο 11, οι ΔΑΟΚ/ΔΑΟ ολο¬ 
κληρώνουν τη συμπλήρωση στην ηλεκτρονική εφαρμογή 
του σχετικού φύλλου διοικητικού ελέγχου. Στη συνέχεια 
η ΕΥΕ ΠΑΑ προβαίνει: 

- Στη σύνταξη καταστάσεων δικαιούχων και απορ- 
ριπτόμενων τις οποίες δημοσιοποιεί προκειμένου να 
λάβουν γνώση οι ενδιαφερόμενοι. 

- Στην τήρηση αποδεικτικών της δημοσιοποίησης στο 
αρχείο του Μέτρου. 

Η δημοσιοποίηση γίνεται με ανάρτηση στο διαδίκτυο 
από την ΕΥΕ ΠΑΑ. 

β) Επί των δημοσιοποιημένων καταστάσεων οι ενδια¬ 
φερόμενοι και κάθε τρίτος, που έχει έννομο συμφέρον, 
υποβάλλουν τις τυχόν ενστάσεις τους στην ΕΥΕ ΠΑΑ 
μέσα σε χρονικό διάστημα που θα ορίζεται από αυτήν. 
Οι ενστάσεις εξετάζονται από την ΕΥΕ ΠΑΑ, η οποία 
ενημερώνει για το αποτέλεσμα το δικαιούχο, τον ενι- 
στάμενο εφόσον δεν είναι το ίδιο πρόσωπο, καθώς και 
το Φορέα Υλοποίησης για τις ενέργειές του. 

10.5 Αναγνώριση και εκκαθάριση της δαπάνης 

α) Οι ΔΑΟΚ/ΔΑΟ αναγνωρίζουν, εκκαθαρίζουν τις δα¬ 
πάνες και συντάσσουν σχετική πράξη, καταχωρώντας 
τα δεδομένα στην ηλεκτρονική εφαρμογή. 

β) Στη συνέχεια υποβάλλουν στον ΟΠΕΚΕΠΕ φάκε¬ 
λο πληρωμής, σύμφωνα με τις εκάστοτε οδηγίες και 
εγκυκλίους του ΟΠΕΚΕΠΕ, με κοινοποίηση στην ΕΥΕ 
ΠΑΑ μόνο της αναλυτικής κατάστασης πληρωμής των 
δικαιούχων με την αναγνώριση και εκκαθάριση δαπάνης. 

10.6 Πληρωμή των δικαιούχων 

α) Ο ΟΠΕΚΕΠΕ προβαίνει στην πληρωμή των δικαιού¬ 
χων σύμφωνα με το ισχύον θεσμικό πλαίσιο. Η πληρωμή 
των δικαιούχων γίνεται με την κατάθεση του καταβλη¬ 
τέου ποσού στον προσωπικό τους λογαριασμό. 

Με ευθύνη του ΟΠΕΚΕΠΕ οι εντολές πληρωμής κατα- 
χωρούνται στο ΟΠΣΑΑ. 

β) Δεν επιτρέπεται σε καμία περίπτωση η εκχώρηση 
της ενίσχυσης. 

γ) Μετά το τέλος της πενταετίας, ο δικαιούχος υπο- 
χρεούται να τηρεί τα παραστατικά που αφορούν τη 
συμμετοχή του στο Μέτρο για τρία έτη από την τε¬ 
λευταία πληρωμή, σύμφωνα με το άρθρο 9 του Καν. 
(ΕΚ) 885/2006. 

11. ΜΕΙΩΣΕΙΣ - ΑΠΟΚΛΕΙΣΜΟΙ 

Εφαρμόζονται σύμφωνα με το άρθρο 22 της ΚΥΑ 
1483/2009, όπως τροποποιήθηκε και ισχύει. 

Στην περίπτωση που εξακριβώνεται ότι ο δικαιούχος 
έχει υποβάλλει ψευδή δήλωση εκ προθέσεως, η υπό 
εξέταση πράξη αποκλείεται από την ενίσχυση του ΠΑΑ 
και τα ποσά που τυχόν έχουν καταβληθεί ανακτώνται 
ως αχρεωστήτως καταβληθέντα. Επιπλέον, ο δικαιούχος 
αποκλείεται από την παροχή ενίσχυσης στο πλαίσιο 
του ίδιου Μέτρου για το ημερολογιακό έτος της διαπί¬ 
στωσης και το επόμενο. 

12. ΑΝΩΤΕΡΑ ΒΙΑ 

Σε περιπτώσεις ανωτέρας βίας εφαρμόζεται η διαδι¬ 


κασία του άρθρου 23 της υπ’ αριθμ. 1483/2009 κοινής 
υπουργικής απόφασης, όπως τροποποιήθηκε και ισχύει. 

13. ΑΝΑΚΤΗΣΗ ΕΝΙΣΧΥΣΕΩΝ 

Τυχόν αχρεωστήτως καταβληθέντα ποσά για μία συ¬ 
γκεκριμένη περίοδο συμψηφίζονται με τα δικαιούμενα 
ποσά επόμενων περιόδων από το ίδιο ή άλλο Μέτρο ή 
καθεστώς ενισχύσεων και σε περιπτώσεις που τα ποσά 
δεν επαρκούν θα επιστρέφονται με τη διαδικασία που 
προβλέπεται στην Ενότητα III, ΜΕΡΟΣ IX, ΙΧ.2. της υπ’ 
αρ. 8932/2008 Υπουργικής Απόφασης (ΦΕΚ Β72153/16- 
10-2008) - Σύστημα Διαχείρισης και Ελέγχου του ΠΑΑ, 
όπως τροποποιήθηκε και ισχύει κάθε φορά. 

ΑΙΤΗΣΗ ΠΛΗΡΩΜΗΣ ΓΙΑ ΤΟ ΜΕΤΡΟ 132 «ΣΥΜΜΕΤΟΧΗ ΓΕΩΡΓΩΝ ΣΕ ΣΥΣΤΗΜΑΤΑ ΓΙΑ ΤΗΝ 

ΠΟΙΟΤΗΤΑ ΤΡΟΦΙΜΩΝ» 

ΑΞΟΝΑΣ 1 - ΠΡΟΓΡΑΜΜΑ ΑΓΡΟΤΙΚΗΣ ΑΝΑΠΤΥΞΗΣ ΤΗΣ ΕΛΛΑΔΑΣ 2007-2013 «ΑΛΕΞΑΝΔΡΟΣ 

ΜΠΑΛΤΑΤΖΗΣ» (ΠΑΑ) 


ΠΡΟΣ : Περιφερειακή Ενότητα. 

Διεύθυνση. 

Αριθμός Πρωτοκόλλου 
Ημερομηνία. 


Α1. ΣΤΟΙΧΕΙΑ ΑΙΤΟΥΝΤΟΣ* 

ΤΥΠΟΣ ΠΡΟΣΩΠΟΥ (φυσικό /νομικό) : | 

Επωνυμία (για Νομικά 
Πρόσωπα): 


Όνομα: 


Επώνυμο: 


Ονοματεπώνυμο πατέρα: 


Ονοματεπώνυμο 

μητέρας: 


Α.Φ.Μ.: 


Δ.Ο.Υ.: 


Ημερομηνία γέννησης: 


Τόπος γέννησης: 


Α.Δ.Τ. ή Διαβατηρίου: 


Ημερομηνία 

έκδοσης: 


Αρχή 

έκδοσης: 


Κωδικός ΟΠΣΑΑ: 


Αρ. Αίτησης 
Ενίσχυσης 


Περιφερειακή Ενότητα: 


Οικισμός-Δήμος-Κοινότητα 

κατοικίας: 


Οδός - Αριθ.: 


Τ.Κ.: 


Τηλέφωνο: 

| Κιν. Τηλέφωνο: | 

β-ιπσίΙ: 


Α2. ΣΤΟΙΧΕΙΑ ΕΔΡΑΣ ΕΚΜΕΤΑΛΛΕΥΣΗΣ* 

Περιφερειακή Ενότητα: 


Κωδικός: 


Οικισμός-Δήμος-Κοινότητα: 


Κωδικός: 


Τοποθεσία - τοπωνύμιο 
έδρας - Οδός - Αριθ.: 


Τ.Κ.: 


Α3. ΣΤΟΙΧΕΙΑ ΠΛΗΡΩΜΗΣ* 

Πιστωτικό ίδρυμα: 

| Κωδ. πιστ/κού ιδρ/τος: I 

ΙΒΑΝ Τραπεζικού λογαριασμού: 



* Τα στοιχεία συμπληρώνονται αυτόματα από το πληροφορικό σύστημα από τα στοιχεία της Αίτησης Ενίσχυσης και 
της Ενιαίας Δήλωσης Εκμετάλλευσης (ΕΔΕ). Ο αιτών/η αιτούσα μπορεί να τα μεταβάλει εφόσον έχει υπάρξει κάποια 
αλλαγή. 

Β. ΑΙΤΗΣΗ ΠΛΗΡΩΜΗΣ: 1 η 2 η 3 η 4 η 5 η 


Β1. Δηλώνω ότι εφάρμοσα**: 


1 

Βιολογική Γεωργία [Καν. (ΕΚ) 834/2007] 


2 

Βιολογική Κτηνοτροφία [Καν. (ΕΚ) 834/2007] 


3 

Βιολογική Παραγωγή τροφίμων [Καν. (ΕΚ) 

834/2007] - παρασκευαστική δραστηριότητα 


4 

Ολοκληρωμένη Διαχείριση σύμφωνα με το πρότυπο 
ΑΟΚΟ 2 (φυτική παραγωγή) 


5 

Ολοκληρωμένη Διαχείριση σύμφωνα με το πρότυπο 
ΑΟΚΟ 3 (χοίρειο κρέας) 




















































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4511 


Β2. Στα παρακάτω τμήματα της εκμετάλλευσής μου**: 


I) ΦΥΤΙΚΟ ΚΕΦΑΛΑΙΟ 


ΑΙΑ 

ΕΔΕ 

Κοινότητα / 
Θέση 

Έκταση 
(καθαρή- 
ψηφιοποι 
ημένη - 

|Τ3) 

Κωδικός 
ΟΣΔΕ / 
Χαρτογραφ. 

κωδικός 

αγροτεμαχί 

ου 

Ομάδα 
Καλλιέργειας 
/ Ποικιλία 

Ιδιοκτησιακό 
Καθεστώς 
(Ιδιόκτητο / 
Ενοικιαζόμενο) 

Είδος 

Πιστοποίησης 
(1 ή 4 από 
πίνακα Β1) 

Φορέας 

πιστοποίησης 


















II) ΖΩΙΚΟ ΚΕΦΑΛΑΙΟ 


Είδος ζώου 

Φυλή 

Παραγωγική 

Κατεύθυνση 

Αριθμός ζώων / 
μελισσοσμήνη 

Είδος Πιστοποίησης 
(2 ή 5 από πίνακα Β1) 

Φορέας 

πιστοποίησης 

Πρόβατα 











Αίγες 











Βοοειδή 











Χοίροι 











Μελίσσια 











Πουλερικά 












III) ΤΥΠΟΠΟΙΗΣΗ-ΜΕΤΑΠΟΙΗΣΗ-ΣΥΣΚΕΥΑΣΙΑ (ΠΑΡΑΣΚΕΥΑΣΤΙΚΗ ΔΡΑΣΤΗΡΙΟΤΗΤΑ 


Εγκατάσταση 

Ιδιοκτησιακό Καθεστώς 

Πρώτη Ύλη 

Είδος Πιστοποίησης 
(3 από πίνακα Β1) 

Φορέας 

πιστοποίησης 












**Δηλώνονται: στον πίνακα του Β1 μόνο τα συστήματα ποιότητας που εφαρμόζονται και έχουν εγκριθεί για ενίσχυση και ο 
παραγωγικός τομέας. Στους πίνακες I, II και III του Β2 αντίστοιχα το φυτικό, ζωικό κεφάλαιο ή παρασκευαστική δραστηριότητα 
για τα οποία έχει εγκριθεί η ενίσχυση. 

Γ. ΣΤΟΙΧΕΙΑ ΔΑΠΑΝΩΝ: 


Κατηγορία Δαπανών 

Περιγραφή 

δαπάνης 

Αιτούμενο 
ποσό 
(προσοχή: 
χωρίς ΦΠΑ) 

Είδος 

παρα¬ 

στατικού 

*** 

Παραστατικό 

(Αριθμός/Ημ- 

νία/ 

Εκδότης) 

Ποσό παρα¬ 
στατικού 
προ ΦΠΑ 

Απόδειξη 

Εξόφλησης 

Πιστοποίηση 







Σύμβουλος βιολογικής - 
Επιβλέπων ΑΟΚΟ 







Σύμβουλος ΑΟΚΟ 







Αναλύσεις εδάφους, 
νερού, 

φυλλοδιαγνωστικές 







Εργαστηριακές αναλύσεις 
για ποιότητα προϊόντων 







Αγορά εξοπλισμού και 
λογισμικού 
παρακολούθησης 
εκμεταλλεύσεων 







Τεχνική Κατάρτιση 
(υποστήριξη ειδικών 
στόχων) 







ΣΥΝΟΛΟ 







*** Τιμολόγιο ή απόδειξη παροχής υπηρεσιών 


Δ. ΑΛΛΑ ΣΤΟΙΧΕΙΑ ΕΚΜΕΤΑΛΛΕΥΣΗΣ: 


Προϊόν 

Μονάδα 
μέτρησης 
παραγωγής 
(Μ.Μ.) 

Τελικό προϊόν 
(Μ. Μ./εκτάριο 
ή ζώο) 

Έκταση 
(εκτάρια) ή 
Πλήθος 
ζώων 

Κόστος 
εισροών 
(€/εκτάριο ή 
ζώο) 

Τιμή πώλησης 
πιστοποιημένου 
προϊόντος 
(€/Μ.Μ.) 

Τιμή πώλησης 
προϊόντος χωρίς 
πιστοποίηση 
(€/Μ.Μ.) 

Ε. ΥΠΕΥΘΥΝΗ ΔΗΛΩΣΗ: 

Με την παρούσα δηλώνω ότι τα παραπάνω στοιχεία είναι αληθή και τα δικαιολογητικά που 
καταθέτω με την παρούσα αίτηση, δεν έχουν χρησιμοποιηθεί και δεν πρόκειται να 
χρησιμοποιηθούν για λήψη άλλης ενίσχυσης από άλλο εθνικά χρηματοδοτούμενο ή 
συγχρηματοδοτούμενο Μέτρο ή Πρόγραμμα. 


ΣΤ. ΣΥΝΗΜΜΕΝΑ ΣΑΣ ΥΠΟΒΑΛΛΩ: 

1. Εξοφλημένα παραστατικά, σύμφωνα με τα οριζόμενα στον Κ.Β.Σ./Κ.Φ.Α.Σ. □ 

2. Βεβαίωση Πιστοποιητικού Οργανισμού/Φορέα. □ 

3. Με την πρώτη Αίτηση Πληρωμής το/τα παρακάτω, σύμφωνα με το σημείο 16 της 
Απόφασης Έγκρισης Πράξης, μόνο εφόσον δεν έχει/έχουν ήδη κατατεθεί στην αρμόδια 
Διεύθυνση: 

• Αντίγραφο πρόσφατα θεωρημένου βιβλιαρίου ασφάλισης του ΟΓΑ. □ 

• Αντίγραφο πρόσφατα θεωρημένου μητρώου κτηνοτροφικής εκμετάλλευσης. □ 

• Αντίγραφο πρόσφατα θεωρημένου μελισσοκομικού βιβλιαρίου . □ 

• Απόφαση Ένταξης στο Μέτρο 112 «Εγκατάσταση νέων γεωργών» του Άξονα 1 

του ΠΑΑ 2007-2013. □ 

• Τροποποιημένη σύμβαση με φορέα πιστοποίησης ως προς τα ενταγμένα 
αγροτεμάχια / εκτάσεις ή το ζωικό κεφάλαιο ή την παρασκευαστική δραστηριότητα. □ 

• Άλλο □ 

4. Άλλο. Π 


ΤΟΥ/ΤΗΣ ΑΙΤΟΥΝΤΑ/ΣΑΣ 


Ονοματεπώνυμο - Υπογραφή - Σφραγίδα 
Ημερομηνία././. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΝΤΥΠΟ ΕΠΙΤΟΠΙΟΥ ΕΛΕΓΧΟΥ 

ΜΕΤΡΟ 132 «ΣΥΜΜΕΤΟΧΗ ΓΕΩΡΓΩΝ ΣΕ ΣΥΣΤΗΜΑΤΑ ΓΙΑ ΤΗΝ ΠΟΙΟΤΗΤΑ ΤΡΟΦΙΜΩΝ» 

ΑΞΟΝΑΣ 1 - ΠΡΟΓΡΑΜΜΑ ΑΓΡΟΤΙΚΗΣ ΑΝΑΠΤΥΞΗΣ ΤΗΣ ΕΛΛΑΔΑΣ 2007-2013 «ΑΛΕΞΑΝΔΡΟΣ 

ΜΠΑΛΤΑΤΖΗΣ» (ΠΑΑ) 


Α1. ΓΕΝΙΚΑ ΣΤΟΙΧΕΙΑ 

ΠΕΡΙΦΕΡΕΙΑΚΗ ΕΝΟΤΗΤΑ: 

ΗΜΕΡΟΜΗΝΙΑ ΕΛΕΓΧΟΥ: 

Δ/ΝΣΗ: 

ΑΡ. ΠΡΩΤ. - ΗΜΕΡΟΜΗΝΙΑ: 

ΟΝΟΜΑΤΕΠΩΝΥΜΟ 1 ου ΕΛΕΓΚΤΗ: 

ΥΠΗΡΕΣΙΑ 1 ου ΕΛΕΓΚΤΗ: 

ΟΝΟΜΑΤΕΠΩΝΥΜΟ 2 ου ΕΛΕΓΚΤΗ*: 

ΥΠΗΡΕΣΙΑ 2 ου ΕΛΕΓΚΤΗ*: 


Σήμερα στις ././. ημέρα ., σύμφωνα με την με αριθ. ττρωτ. απόφαση 

του Ειδικού Γραμματέα κου . περί σύστασης ελεγκτικής ομάδας, διεξήχθη 

επιτόπιος έλεγχος στην εκμετάλλευση του δικαιούχου με τα παρακάτω στοιχεία: 


Α2. ΣΤΟΙΧΕΙΑ ΔΙΚΑΙΟΥΧΟΥ 

ΤΥΠΟΣ ΠΡΟΣΩΠΟΥ 


Επωνυμία (για Νομικά 
Πρόσωπα) 


Όνομα 


Επώνυμο 


Ονοματεπώνυμο πατέρα 


Ονοματεπώνυμο 

αντιπροσώπου* 


Α.Φ.Μ. 


Κωδικός ΟΠΣΑΑ 


Αρ. Αίτησης 
Ενίσχυσης 


Α.Δ.Τ. ή Διαβατηρίου 


Ημερομηνία / 

Αρχή έκδοσης 


Περιφερειακή Ενότητα 


Οικισμός-Δήμος-Κοινότητα 

κατοικίας 


Οδός 


Αριθ. | | Τ.Κ. | 

Τ ηλέφωνο 

Κιν. τηλέφωνο 


θ-ιπαίΙ 

Α3. ΣΤΟΙΧΕΙΑ ΕΔΡΑΣ ΕΚΜΕΤΑΛΛΕΥΣΗΣ 

Περιφερειακή Ενότητα 


Κωδικός 


Οικισμός-Δήμος-Κοινότητα 


Κωδικός 


Τοποθεσία - τοπωνύμιο 
έδρας - Οδός 

Αριθ. 

Τ.Κ. 



Εφόσον υπάρχει. 


Β. ΣΤΟΙΧΕΙΑ ΕΛΕΓΧΟΥ 


Παρίσταται ο ελεγχόμενος δικαιούχος 

ΝΑΙ 

ΟΧΙ 


Εξουσιοδοτημένος αντιπρόσωπος 



Ο έλεγχος πραγματοποιείται προκειμένου να επαληθευθεί η τήρηση των υποχρεώσεων και δεσμεύσεων που 
αναλαμβάνει ο δικαιούχος κατά την ένταξή του στο Μέτρο 132 του ΠΑΑ σύμφωνα με την ΚΥΑ 1483/2009, όπως 
τροποποιήθηκε και ισχύει και αυτών που απορρέουν από την ένταξη και εφαρμογή στο εφαρμοζόμενο σύστημα 
ποιότητας, στο πλαίσιο της .... Αίτησης Πληρωμής. 

Επιλογή προς έλεγχο με βάση: _ 

Έγινε ειδοποίηση για τον έλεγχο; _ ΝΑΙ ΟΧΙ Εάν ΝΑΙ, ημερομηνία ειδοποίησης:././. . 


Γ1. ΑΓΡΟΤΕΜΑΧΙΑ 

Ο έλε^ 

/χος πραγματοποιήθηκε στα παρακάτω αγροτε 

μάχια, όπως αυτά δηλώθηκαν στην Αίτηση Πληρωμής: 


Περιοχή / 
Θέση 

Έκταση 

(στρ.) 

Κωδικός ΟΣΔΕ / 
Χαρτογραφικός 
κωδικός 
αγροτεμαχίου 

Είδος 

καλλιέργειας 

Ιδιοκτησιακό 
Καθεστώς 
(Ιδιόκτητο / 
Ενοικιαζόμενο) 

Είδος 

Πιστοποίησης 

Συμφωνία με 
πιστοποιητικό / 
βεβαίωση (στρ.) 

1 

2 








3 








4 








5 








Αριθμός πιστοποιητικού / βεβαίωσης: 

Ισχύς πιστοποιητικού / βεβαίωσης (από - έως): 

Παρατηρήσεις ελεγκτού: 

Παρατηρήσεις ελεγχόμενου: 


Γ2. ΖΩΙΚΟ ΚΕΦΑΛΑΙΟ 


0 έλενχος πραν 

ματοποιήθηκε στο παρακάτω ζωικό κεφάλαιο, όπως αυτό δηλώθηκε στην Αίτηση Πληρωμής: 

Είδος ζώου 

Φυλή 

Παραγωγική 

Κατεύθυνση 

Αριθμός ζώων / 
μελισσο- 
σμηνών 

Ηλικία 

Είδος 

Πιστο¬ 

ποίησης 

Συμφωνία με πιστοποιητικό 
/ βεβαίωση (αρ.) 

Πρόβατα 













Αιγες 













Βοοειδή 





































Χοίροι 



















Μελίσσια 













Πουλερικά 




















Αριθμός πιστοποιητικού / βεβαίωσης: 

Ισχύς πιστοποιητικού / βεβαίωσης (από - έως): 


Παρατηρήσεις ελεγκτού: 


Παρατηρήσεις ελεγχόμενου: 


Γ3. ΤΥΠΟΠΟΙΗΣΗ-ΜΕΤΑΠΟΙΗΣΗ-ΣΥΣΚΕΥΑΣΙΑ 

0 έλεγχος για την παρασκευαστική διαδικασία πραγματοποιήθηκε στις παρακάτω εγκαταστάσεις, όπως αυτές δηλώθηκαν 
στην Αίτηση Πληρωμής: 

Εγκατάσταση 

Ιδιοκτησιακό 

Καθεστώς 

Πρώτη Ύλη 

Είδος 

Πιστοποίησης 

Συμφωνία με πιστοποιητικό / 
βεβαίωση (αρ.) 

Αριθμός πιστοποιητικού / βεβαίωσης: 

Ισχύς πιστοποιητικού / βεβαίωσης (από - έως): 

Παρατηρήσεις ελεγκτού: 


Παρατηρήσεις ελεγχόμενου: 


Δ. ΕΛΕΓΧΟΣ ΠΡΟΑΙΡΕΤΙΚΩΝ ΣΤΟΧΩΝ ΑΙΤΗΣΗΣ ΕΝΙΣΧΥΣΗΣ (ΥΑ 1720/2009 - Οδηγός Εφαρμογής σ. 7.3) 


Ελέγχονται οι παρακάτω προαιρετικοί στόχοι όπως δηλώθηκαν στην Αίτηση Ενίσχυσης: 


α/α 

Στόχος - Περιγραφή 

Αρχική 

τιμή 

Τιμή στόχος 

Πραγματοποιηθείσα 

τιμή 

Τήρηση - Παρακολούθηση - 
Εκπλήρωση στόχου - 
Αιτιολόγηση 














Παρατηρήσεις ελεγκτού: 


Παρατηρήσεις ελεγχόμενου: 


Ε. ΛΟΙΠΟΙ ΕΛΕΓΧΟΙ 

α/α 

Περιγραφή ενέργειας 

ναι 

όχι 

Αιτιολόγηση 

1 

Αποδοχή και διευκόλυνση του ελέγχου από το δικαιούχο 




2 

Ορθή τήρηση του φακέλου υλοποίησης του Μέτρου 




3 

Παροχή πρόσβασης σε λογιστικά βιβλία 




4 

Εκπλήρωση υποχρεώσεων που απορρέουν από την ένταξη στο σύστημα 
ποιότητας [Καν. (ΕΚ) 834/2007 και πρότυπα Ας|ΐΌ 2 και Α 91 Ό 3 του ΟΠΕΓΕΠ] 




5 

Τελευταία επιθεώρηση πιστοποιητικού οργανισμού - Παρατηρήσεις 




6 

Εκθέσεις & οδηγίες συμβούλου 




7 

Εκθέσεις & οδηγίες επιβλέποντος 




8 

Συμφωνία στοιχείων απόφασης έγκρισης (ή τροποποίησής, της εφόσον υπάρχει), 
δήλωσης ΟΣΔΕ, σύμβασης με φορέα πιστοποίησης ή και άλλων εγγράφων 




9 

Τήρηση άλλων Ενωσιακών ή Εθνικών διατάξεων 




10 

Διορθωτικές ενέργειες σε παραβάσεις προηγούμενων ετών 




Παρατηρήσεις ελεγκτού και προτάσεις για τυχόν περαιτέρω ελέγχους: 

Παρατηρήσεις ελεγχόμενου: 


ΕΛΕΓΚΤΗΣ 

(ΟΝΟΜ/ΜΟ) 

ΥΠΟΓΡΑΦΗ 

Δηλώνω ότι παραβρέθηκα στον έλεγχο και έλαβα γνώση για τα 
αποτελέσματά του. Ενημερώθηκα για τη δυνατότητά μου να 

1 . 


υποβάλω τις αντιρρήσεις μου, εντός ... ημερολογιακών ημερών 
από την παραλαβή του αποσπάσματος της έκθεσης ελέγχου, 
στην ΕΥΕ ΠΑΑ, προσκομίζοντας τα απαιτούμενα αποδεικτικά 
στοιχεία. 

Ο ελεγχόμενος ή νόμιμα εξουσιοδοτημένος αντιπρόσωπός του 

2 . 



Συμφωνώ με τα αποτελέσματα του ελέγχου: 

ΝΑΙ ΟΧΙ 




Ονοματεπώνυμο - Υπογραφή 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 28 Ιανουάριου 2013 

Ο ΥΠΟΥΡΓΟΣ 

ΑΘΑΝΑΣΙΟΣ ΤΣΑΥΤΑΡΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

















































